b'\n_START_ARTICLE_\nAlbertas II (Monakas)\n_START_SECTION_\nBiografija\n_START_PARAGRAPH_\nGim\xc4\x97 Princo r\xc5\xabmuose, Monake. Albertas mok\xc4\x97si Alberto I vidurin\xc4\x97je mokykloje, kuri\xc4\x85 1976 metais baig\xc4\x97 su pagyrimu. V\xc4\x97liau t\xc4\x99s\xc4\x97 mokslus Amherst koled\xc5\xbee, Masa\xc4\x8dusetse. 1977 metais Albertas Grimaldi studijavo politikos mokslus, ekonomik\xc4\x85, muzikos ir angl\xc5\xb3 literat\xc5\xabr\xc4\x85. 1981 metais baig\xc4\x97 politikos mokslus ir \xc4\xafgijo bakalauro laipsn\xc4\xaf. _NEWLINE_Albertas buvo entuziastingas sportininkas, dalyvaujantis ieties metimo, rankinio, dziudo, plaukimo, teniso, irklavimo, buriavimo, slidin\xc4\x97jimo var\xc5\xbeybose. _NEWLINE_Jaunyst\xc4\x97je u\xc5\xbesiimin\xc4\x97jo Ledrogi\xc5\xb3 sportu, dalyvavo penkiose \xc5\xbdiemos olimpin\xc4\x97se \xc5\xbeaidyn\xc4\x97se kaip Monako dvivie\xc4\x8di\xc5\xb3 ir keturvie\xc4\x8di\xc5\xb3 komandos narys. Geriausias pasirodymas buvo debiutin\xc4\x97se 1988 m. \xc5\xbeaidyn\xc4\x97se 25-a vieta dvivie\xc4\x8di\xc5\xb3 ledrogi\xc5\xb3 \xc4\xafskaitoje. 1988 m., 1994 m. ir 1998 m. ne\xc5\xa1\xc4\x97 \xc5\xa1alies v\xc4\x97liav\xc4\x85 \xc5\xbeiemos olimpiados atidarymo renginiuose. I\xc5\xa1 aktyvaus sporto pasitrauk\xc4\x97 po 2002 m. Solt Leik Si\xc4\x8dio olimpiados._NEWLINE_1985 m. dalyvavo Dakaro ralyje, ta\xc4\x8diau fini\xc5\xa1o nepasiek\xc4\x97._NEWLINE_Turi juod\xc4\x85j\xc4\xaf dir\xc5\xbe\xc4\x85 dziudo sporte._NEWLINE_Jis yra Tarptautinio olimpinio komiteto narys nuo 1985 met\xc5\xb3.\n_START_SECTION_\nValdymas\n_START_PARAGRAPH_\n2005 m. baland\xc5\xbeio 6 d. mir\xc4\x97 jo t\xc4\x97vas, Monako kunigaik\xc5\xa1tis Ranier III. Po trij\xc5\xb3 m\xc4\x97nesi\xc5\xb3 nuo t\xc4\x97vo mirties, princas Albertas II buvo pateptas \xc5\xa0v. Mykolo katedroje, taip j\xc4\xaf religiniu pagrindu \xc4\xafteisinant kunigaik\xc5\xa1tyst\xc4\x97s valdovu.\n_START_SECTION_\nPrincas ir Lietuva\n_START_PARAGRAPH_\n2012 m. spalio 15 d. Albertas II su oficialiu vizitu lank\xc4\x97si Lietuvoje.'